CELEX: 32014R1093
Language: bg
Date: 2014-10-16 00:00:00
Title: Регламент (ЕС) № 1093/2014 на Комисията от 16 октомври 2014 година за изменение и поправка на приложение II към Регламент (ЕО) № 1333/2008 на Европейския парламент и на Съвета по отношение на употребата на някои оцветители в ароматизирани узрели сирена  Текст от значение за ЕИП

17.10.2014   
            
            
               BG
            
            
               Официален вестник на Европейския съюз
            
            
               L 299/22
            
         РЕГЛАМЕНТ (ЕС) № 1093/2014 НА КОМИСИЯТА
   от 16 октомври 2014 година
   за изменение и поправка на приложение II към Регламент (ЕО) № 1333/2008 на Европейския парламент и на Съвета по отношение на употребата на някои оцветители в ароматизирани узрели сирена
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 10, параграф 3 от него,
   като има предвид, че:
   
               (1)
            
            
               С приложение II към Регламент (ЕО) № 1333/2008 се установява списък на Съюза на добавките в храните, одобрени за употреба в храни, и условията за тяхната употреба.
            
         
               (2)
            
            
               Списъкът на Съюза на добавките в храните може да бъде актуализиран в съответствие с общата процедура, посочена в член 3, параграф 1 от Регламент (ЕО) № 1331/2008 на Европейския парламент и на Съвета (2), по инициатива на Комисията или при постъпване на заявление.
            
         
               (3)
            
            
               Списъкът на Съюза на добавките в храните беше установен въз основа на добавките, разрешени за употреба в храните в съответствие с Директива 94/35/ЕО на Европейския парламент и на Съвета (3), Директива 94/36/ЕО на Европейския парламент и на Съвета (4) и Директива 95/2/ЕО на Европейския парламент и на Съвета (5), след като беше направен преглед дали съответните добавки отговарят на изискванията, установени в членове 6, 7 и 8 от Регламент (ЕО) № 1333/2008. Добавките в храните се включват в списъка на Съюза въз основа на категориите храни, в които могат да бъдат влагани.
            
         
               (4)
            
            
               Поради възникналите затруднения при прехвърлянето на добавките в храните към новата система за категоризиране, предвидена в приложение II към Регламент (ЕО) № 1333/2008, употребата на оцветители, разрешени в някои храни, не беше включена в списъка, тъй като към момента на съставянето му не беше представена информация за употребата и за необходимостта да се използват оцветители за храни в ароматизирани узрели сирена, като сирене със зелено песто, сирене с червено песто, сирене с уасаби и зелено мраморно сирене с ароматни треви.
            
         
               (5)
            
            
               На 2 април 2013 г. бе подадено заявление за поправка на списъка на Съюза с цел да се продължи използването на медни комплекси на хлорофили и хлорофилини (E 141) и на паприка екстракт, капсантин, капсорубин (E 160c), както и да се разреши употребата на кохинил, карминова киселина, кармини (E 120) и на анато, биксин, норбиксин (Е 160b) в някои ароматизирани узрели сирена, като заявлението бе предоставено на разположение на държавите членки съгласно член 4 от Регламент (ЕО) № 1331/2008.
            
         
               (6)
            
            
               Понастоящем кохинил, карминова киселина, кармини (E 120) и анато, биксин, норбиксин (Е 160b) са одобрени за употреба в някои узрели сирена. Същата технологична потребност е установена също така за употребата на кохинил, карминова киселина, кармини (E 120) в сирене с червено песто и за употребата на анато, биксин, норбиксин (Е 160b) в сирене с червено песто и в сирене със зелено песто.
            
         
               (7)
            
            
               При сега действащото одобрение за използването на кохинил, карминова киселина, кармини (E 120) и анато, биксин, норбиксин (Е 160b) се взема предвид допустимият дневен прием (ДДП), определен от Научния комитет по храните съответно през 1983 и 1979 г.
            
         
               (8)
            
            
               Сиренето с червено песто и сиренето със зелено песто представляват малък дял от общия пазар на сирена. Не се очаква разрешаването на употребата на кохинил, карминова киселина, кармини (E 120) в сирене с червено песто и на анато, биксин, норбиксин (E 160) в сирене с червено песто и в сирене със зелено песто да окаже значително въздействие върху общата експозиция на двата оцветителя.
            
         
               (9)
            
            
               В съответствие с член 3, параграф 2 от Регламент (ЕО) № 1331/2008, за да актуализира списъка на Съюза на добавките в храните, установен в приложение II към Регламент (ЕО) № 1333/2008, Комисията трябва да изиска становището на Европейския орган за безопасност на храните, освен в случаите, когато не съществува вероятност актуализацията да има отражение върху човешкото здраве. Тъй като разширяването на употребата на кохинил, карминова киселина, кармини (E 120) в сирене с червено песто и на употребата на анато, биксин, норбиксин (Е 160b) в сирене с червено песто и в сирене със зелено песто представлява актуализация на списъка, при която не съществува вероятност това да има отражение върху човешкото здраве, не е необходимо да се изиска становището на Европейския орган за безопасност на храните.
            
         
               (10)
            
            
               Поради това приложение II към Регламент (ЕО) № 1333/2008 следва да бъде съответно поправено и изменено.
            
         
               (11)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕО) № 1333/2008 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 октомври 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 354, 31.12.2008 г., стр. 16.
   
      (2)  Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (ОВ L 354, 31.12.2008 г., стр. 1).
   
      (3)  Директива 94/35/ЕО на Европейския парламент и на Съвета от 30 юни 1994 г. относно подсладители за влагане в храни (ОВ L 237, 10.9.1994 г., стр. 3).
   
      (4)  Директива 94/36/ЕО на Европейския парламент и на Съвета от 30 юни 1994 г. относно оцветители за влагане в храни (ОВ L 237, 10.9.1994 г., стр. 13).
   
      (5)  Директива 95/2/ЕО на Европейския парламент и на Съвета от 20 февруари 1995 г. относно добавките в храни, различни от оцветители и подсладители (ОВ L 61, 18.3.1995 г., стр. 1).
   
      ПРИЛОЖЕНИЕ
      В част Д от приложение II към Регламент (ЕО) № 1333/2008 категория храни 1.7.2. „Узрели сирена“ се изменя, както следва:
      
                  1)
               
               
                  вписването за E 120 се заменя със следното:
                  
                               
                           
                           
                              „E 120
                           
                           
                              Кохинил, карминова киселина, кармини
                           
                           
                              125
                           
                           
                              (83)
                           
                           
                              само червено мраморно сирене и сирене с червено песто“
                           
                        
            
                  2)
               
               
                  вписването за E 141 се заменя със следното:
                  
                               
                           
                           
                              „E 141
                           
                           
                              Медни комплекси на хлорофили и хлорофилини
                           
                           
                              
                                 quantum satis
                              
                           
                           
                               
                           
                           
                              само сирене sage derby, сирене със зелено песто, сирене с червено песто, сирене с уасаби и зелено мраморно сирене с ароматни треви“
                           
                        
            
                  3)
               
               
                  първото вписване за E 160b, в което се посочва максимално количество 15 mg/l или mg/kg, се заменя със следното:
                  
                               
                           
                           
                              „E 160b
                           
                           
                              Анато, биксин, норбиксин
                           
                           
                              15
                           
                           
                               
                           
                           
                              само узряло оранжево, жълто и кремаво сирене, сирене с червено песто и сирене със зелено песто“
                           
                        
            
                  4)
               
               
                  вписването за E 160c се заменя със следното:
                  
                               
                           
                           
                              „E 160c
                           
                           
                              Паприка екстракт, капсантин, капсорубин
                           
                           
                              
                                 quantum satis
                              
                           
                           
                               
                           
                           
                              само узряло оранжево, жълто и кремаво сирене и сирене с червено песто“